ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουλίου 1997 σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα σύνθετα συστήματα/συναρμολογούμενα στοιχεία εξωτερικής θερμομόνωσης με επίχρισμα (ETICS) (Κείμενο που παρουσιάζει ενδιαφέρον για τον ΕΟΧ) (97/556/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, περί προσεγγίσεως των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε τελευταία από την οδηγία 93/68/ΕΟΚ (2), και ιδίως το άρθρο 13,

Εκτιμώντας:

ότι στο άρθρο 13 παράγραφος 3 της οδηγίας 89/106/ΕΟΚ προβλέπονται δύο διαφορετικές διαδικασίες για τη βεβαίωση της συμμόρφωσης προϊόντος 7 ότι, σύμφωνα με το άρθρο 13 παράγραφος 4, απαιτείται η επιλογή της διαδικασίας κατά την έννοια της προαναφερόμενης παραγράφου 3 του άρθρου 13 για συγκεκριμένο προϊόν ή οικογένεια προϊόντων να γίνεται από την Επιτροπή, κατόπιν διαβουλεύσεων με τη μόνιμη επιτροπή τεχνικών έργων 7 ότι η επιλογή μεταξύ των δύο διαδικασιών πρέπει να διενεργείται σύμφωνα με τα κριτήρια που ορίζει το άρθρο 13 παράγραφος 4 7

ότι στο άρθρο 13 παράγραφος 4 ορίζεται, ότι σε κάθε τέτοια περίπτωση, η Επιτροπή οφείλει να επιλέγει την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας», δηλαδή να αποφασίζει κατά πόσον για τη βεβαίωση της συμμόρφωσης συγκεκριμένου προϊόντος ή οικογένειας προϊόντων είναι αναγκαίο σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που αφορούν την ικανοποίηση των αναφερομένων στο άρθρο 13 παράγραφος 3 κριτηρίων, απαιτείται για ειδικά προϊόντα η παρέμβαση αναγνωρισμένου οργανισμού πιστοποίησης 7

ότι, σύμφωνα με το άρθρο 13 παράγραφος 4, στις εντολές και τις τεχνικές προδιαγραφές απαιτείται να αναφέρεται η διαδικασία που καθορίζεται με αυτό τον τρόπο 7 ότι, κατά συνέπεια, είναι επιθυμητό να υιοθετηθούν οι ορισμοί των προϊόντων ή οικογενειών προϊόντων που χρησιμοποιούνται στις εντολές και στις τεχνικές προδιαγραφές 7

ότι οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων, πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7

ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα που καθορίζονται στο παράρτημα ΙΙΙ παράγραφος 2 σημείο ii) πρώτη δυνατότητα χωρίς συνεχή επιθεώρηση, καθώς και δεύτερη και τρίτη δυνατότητα, ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ παράγραφος 2 σημείο i) και παράγραφος 2 σημείο ii) πρώτη δυνατότητα με συνεχή επιθεώρηση 7

ότι η μόνιμη επιτροπή τεχνικών έργων γνωμοδότησε, όπως ορίζει το άρθρο 13 και βάσει των διατάξεων του άρθρου 20, και εξέδωσε ευνοϊκή γνώμη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμμόρφωση των προϊόντων που αναφέρονται στο παράρτημα Ι βεβαιούται με διαδικασία κατά την οποία, πέραν του συστήματος ελέγχου της παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιτήρηση του ελέγχου παραγωγής ή του ιδίου του προϊόντος.

Άρθρο 2

Η διαδικασία βεβαίωσης της συμμόρφωσης που προβλέπεται στο παράρτημα ΙΙ θα αναφέρεται στις εντολές για εναρμονισμένα πρότυπα.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 40 της 11. 2. 1989, σ. 12.

(2) ΕΕ αριθ. L 220 της 30. 8. 1993, σ. 1.

ΠΑΡΑΡΤΗΜΑ Ι

Σύνθετα συστήματα/συναρμολογούμενα στοιχεία εξωτερικής θερμομόνωσης με επίχρισμα, τα οποία εμπεριέχουν προϊόντα ταξινομημένα όσον αφορά την αντίδρασή τους στη φωτιά στην κλάση Α(1), Β(2) ή Γ(3) και Α (χωρίς δοκιμασία), Δ, Ε ή ΣΤ και προορίζονται να τοποθετηθούν σε εξωτερικούς τοίχους που υπόκεινται σε κανονισμούς πυροπροστασίας, και σύνθετα συστήματα/συναρμολογούμενα στοιχεία εξωτερικής θερμομόνωσης με επίχρισμα τα οποία προορίζονται να τοποθετηθούν σε εξωτερικούς τοίχους που δεν υπόκεινται σε κανονισμούς πυροπροστασίας.

Σύνθετα συστήματα/συναρμολογούμενα στοιχεία εξωτερικής θερμομόνωσης με επίχρισμα, τα οποία εμπεριέχουν προϊόντα ταξινομημένα όσον αφορά την αντίδρασή τους στη φωτιά στην κλάση Α(4), Β(5) ή Γ(6), και προορίζονται να τοποθετηθούν σε εξωτερικούς τοίχους που υπόκεινται σε κανονισμούς πυροπροστασίας.

(1) Υλικά των οποίων οι επιδόσεις αντίδρασης στη φωτιά δεν μπορούν να μεταβληθούν κατά τη διαδικασία παραγωγής.

(2) Υλικά των οποίων οι επιδόσεις αντίδρασης στη φωτιά μπορούν να μεταβληθούν κατά τη διαδικασία παραγωγής.

ΠΑΡΑΡΤΗΜΑ ΙΙ

ΟΙΚΟΓΕΝΕΙΑ ΠΡΟΪΟΝΤΟΣ

ΣΥΝΘΕΤΑ ΣΥΣΤΗΜΑΤΑ/ΣΥΝΑΡΜΟΛΟΓΟΥΜΕΝΑ ΣΤΟΙΧΕΙΑ ΕΞΩΤΕΡΙΚΗΣ ΘΕΡΜΟΜΟΝΩΣΗΣ ΜΕ ΕΠΙΧΡΙΣΜΑ (1/1)

Συστήματα βεβαίωσης της συμμόρφωσης

Για το (τα) προϊόν(-τα) και τη (τις) σκοπούμενη(-ες) χρήση(-εις) του κατωτέρω πίνακα καλείται ο ευρωπαϊκός οργανισμός τεχνικών εγκρίσεων (ΕΟΤΑ) να προδιαγράψει το (τα) ακόλουθο(-α) σύστημα (συστήματα) βεβαίωσης της συμμόρφωσης στο (στα) αντίστοιχο(-α) εναρμονισμένο(-α) πρότυπο(-α):

>ΘΕΣΗ ΠΗΝΑΚΑ>

Οι προδιαγραφές για το συγκεκριμένο σύστημα πρέπει να καθοριστούν κατά τρόπο ώστε να μπορεί να εφαρμοστούν ακόμη και στις περιπτώσεις που δεν χρειάζεται να προσδιοριστούν οι επιδόσεις για κάποιο συγκεκριμένο χαρακτηριστικό, επειδή τουλάχιστον ένα κράτος μέλος δεν έχει θεσπίσει τις νομικές απαιτήσεις για όλα αυτά τα σχετικά χαρακτηριστικά στοιχεία (βλέπε άρθρο 2 παράγραφος 1 της οδηγίας 89/106/ΕΟΚ και, όποτε παρίσταται ανάγκη, τη ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση των αντίστοιχων χαρακτηριστικών δεν πρέπει υποχρεωτικά να επιβληθεί στον κατασκευαστή, εάν αυτός δεν επιθυμεί να δηλώσει τις επιδόσεις του προϊόντος αναφορικά με το σημείο αυτό.